**DOM ZA STARIJE I NEMOĆNE OSOBE POŽEGA**

**Dr. Filipa Potrebice 2 a, P O Ž E G A**

KLASA: 112-02/22-01/3

URBROJ: 2177-1-10-02-01/22-1

Požega, 16. rujna 2022. godine

 Na temelju članka 24. Temeljnog kolektivnog ugovora za službenike i namještenike u javnim službama (NN, broj 128/2017, 47/2018, 123/19 i 66/20) i članka 16. Kolektivnog ugovora za djelatnost socijalne skrbi (NN, br. 61/18), članka 23. i 33. Pravilnika o unutarnjem ustroju i sistematizaciji radnih mjesta Doma za starije i nemoćne osobe Požega, KLASA: 011-01/16-01/3, URBROJ: 2177/1-10-01/01-16-1 od 18. svibnja 2016. godine i članka 39. stavak 2. alineja 11. Statuta Doma za starije i nemoćne osobe Požega, KLASA: 011-01/14-01/1, URBROJ: 2177/1-10-01/01-14-3 od 03. studenog 2014. godine i Izmjena i dopuna Statuta Doma za starije i nemoćne osobe Požega, KLASA: 011-01/14-01/1, URBROJ: 2177/1-10-01/01-15-6 od 29. prosinca 2015. godine, ravnateljica Doma za starije i nemoćne osobe Požega, raspisuje

 **NATJEČAJ**

1. **Za prijam u radni odnos na neodređeno vrijeme, u punom radnom vremenu:**

 **Njegovatelj/ica**- **1 izvršitelj/ica**

 **Uvjeti:**

* završeno osnovnooškolško obrazovanje i tečaj za njegovatelja/icu
* probni rad 1 mjesec

 **Čistač/ica** - **1 izvršitelj/ica**

 **Uvjeti:**

* završeno osnovnoškolsko obrazovanje
* probni rad 1 mjesec
1. **Za prijam u radni odnos na određeno vrijeme, u punom radnom vremenu:**

**Pralja- 1 izvršitelj/ica**

 **Uvjeti:**

* završeno osnovnoškolsko obrazovanje
* probni rad 1 mjesec

 Uz pismenu prijavu na natječaj obavezno priložiti:

1. životopis,
2. presliku domovnice , rodnog lista,
3. dokaz o školovanju ( preslika svjedodžbe ) i drugih uvjeta ( tečaj za njegovatelja/icu ),
4. dokaz o radnom stažu (elektronički zapis Hrvatskog zavoda za mirovinsko osiguranje),
5. uvjerenje nadležnog suda da se protiv kandidata ne vodi kazneni postupak, ne starije od 30 dana.

Dokaz da kod pojedinog kandidata ne postoji zapreka iz članka 261. stavak 1. i 2. Zakona o socijalnoj skrbi ( NN, br. 18/22), pribavit će Poslodavac po službenoj dužnosti.

Na natječaj se mogu javiti osobe oba spola sukladno Zakonu o ravnopravnosti spolova (NN, br. 82/08 i 69/17).

Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21), članku 48. stavku 1.-3. Zakona o civilnim stradalnicima iz Domovinskog rata (Narodne novine broj 84/21), članku 48. f  Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva  na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužan je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. st. 1. Zakona) dostupne na  [poveznici Ministarstva hrvatskih branitelja](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf).

Kandidat koji se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na [poveznici Ministarstva hrvatskih branitelja](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf).

Prijavom na natječaj svaki kandidat daje privolu Domu za starije i nemoćne osobe Požega za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i objave rezultata natječaja.

Nepravodobne i nepotpune prijave neće se razmatrati.

Do donošenja odluke o odabiru kandidata, Poslodavac zadržava pravo u potpunosti ili djelomično poništiti natječaj.

Konačni izbor kandidata koji ispunjavaju sve propisane uvjete iz natječaja i čije su prijave potpune i pravovremene, obavlja se temeljem intervjua ( razgovora ).

O rezultatima natječaja kandidati će biti obaviješteni u zakonskom roku, putem mrežne stranice Doma za starije i nemoćne osobe Požega, <https://www.dom-pozega.hr> a sukladno članku 10. st. 1. toč. 10. Zakona o pravu na pristup informacijama (NN, br. 25/13 i 85/15).

Prijave na javni natječaj s odgovarajućom dokumentacijom podnose se na adresu:

**Dom za starije i nemoćne osobe Požega, Dr. Filipa Potrebice 2a, 34000 Požega, s naznakom „ Natječaj za radno mjesto ( navesti naziv radnog mjesta ) – ne otvarati“, u roku od 8 dana od dana objave natječaja u Narodnim novinama.**

 RAVNATELJICA

v.r. Ružica Alaber,dipl.soc.radnica